Passiespele Mei 2020. Plus Keukenhof. Winskooptoere
Europa met Keukenhof
en die Passiespele
Dag 2 – Saterdag 9 Mei 2020
Ons Passiespele groep vertrek vanoggend na die universiteitstad Heidelberg. Op pad stop ons eers in Reims om die fantastiese katedraal te besigtig.
Vanoggend het ons vrye tyd in Heidelberg. Hier kan ons heerlik rondstap en selfs bo na die ou Kasteel toe loop. (Vir die ouer knieë is daar gelukkig 'n Bergbahn tot bo!). Vandaar het mens 'n asemrowende uitsig oor die Ou Stad en die Neckar rivier.
Later ry ons na Riquewihr in Frankryk, waar ons 'n egte middeleeuse dorpie beleef.
Vandaar vertrek ons na die lieflike dorpie Colmar. Na 'n heerlike middag in hierdie middeleeuse stadjie, vertrek ons na ons hotel buite die stad, waar ons 'n heerlike driegang maaltyd saam geniet en vanaand oornag.
Van die een hoogtepunt na die volgende: ons ry vandag na Switserland vir 'n verruklike besoek aan Luzern. Die groot Pilatus bergspits val mens eerste op, en die wonderskone Luzern Meer nooi jou uit vir 'n onvergeetlike bootvaart. Eers gaan ons as groep kyk na die aangrypende standbeeld van die gewonde leeu, en daarna stap ons almal saam met die toerleiers na die eeue-oue stadsmuur en rivierbrûe. Dan het almal vrye tyd om in die mooi ou stad rond te loop en inkopies te doen.
Ons Passiespele groep ry hierna deur die asemrowende Arlberg gebied na die skilderagtige Suid-Duitsland. Hier bly ons twee nagte oor in 'n vierster-hotel met die mooiste uitsig. Vanaand eet ons almal saam 'n smaaklike driegang maaltyd.
Vandag gaan ons 'n onvergeetlike belewenis hê. Vandag is dit ons beurt by die Passiespele! Ons ry reeds vroeg na Oberammergau waar ons eers in die dorpie gaan rondstap. Vanmiddag en vanaand woon ons die beroemde Passiespel hier by. Met pouse kry ons almal aandete by die teater. Na die opvoering ry ons met ons bus terug na ons hotel in 'n naburige dorpie.
Verwagte Winskoop Toerprys is R43,990 pp
Sodra ons die pryse van die lugredery ontvang het, sal ons
die finale Winskooptoerprys hier bekendmaak.
* 'n Goeie Kaartjie vir die Passiespel in die Passiespel-teater, wat 'n program en 'n aandete insluit.